Publication: Magyar Közlöny
Issue: MK-2010-176 (Year: 2010, Number: 176)
Era: contemporary
Section: A hagyatéki eljárásról szóló 2010. évi XXXVIII. törvény (a továbbiakban: Hetv.) 4. § (1) bekezdése az alábbi szöveggel lép
Paragraph Index: 123

(2) Egyezség hiányában, ha az örökösök között öröklési jogi vita nincs, és a hagyaték teljes hatályú átadásának van helye, a közjegyzõ a megváltás kérdésében külön végzéssel dönt. Ennek érdekében – szükség esetében – bizonyítást folytat le és döntése során figyelembe veszi a haszonélvezõ jogait és méltányos érdekeit. A közjegyzõ a hagyatékot a külön végzés jogerõre emelkedése után – a külön végzésben foglaltakra is figyelemmel – teljes hatállyal adja át. Ha a külön végzés jogerõre emelkedésétõl számított 30 napon belül a megváltás kérdésében egyik érdekelt sem érvényesíti igényét a bíróság elõtt, a közjegyzõ külön végzése végrehajthatóvá válik, a megváltáshoz fûzõdõ jogok pedig elenyésznek. A 30 napos perindítási határidõ számítása, illetve a közjegyzõ külön végzésének jogerõre emelkedése vagy megváltoztatása tekintetében a külön törvényben meghatározott közvetítõi eljárás (93. §) megindításának, illetve eredményének jogkövetkezményeit megfelelõen alkalmazni kell.

Source: https://magyarkozlony.hu/hivatalos-lapok/5ee707def521df214c8067cedf99701a9083209c/dokumentumok/8c5f5ce30960b3b17d33ad477239bd615e8d3d9c/letoltes